Γρηγόρης Βαλλιανάτος

Ο Γρηγόρης Βαλλιανάτος (γενν. 4 Ιουνίου 1956, Πλάκα) είναι Έλληνας δημοσιογράφος, σύμβουλος επικοινωνίας, ακτιβιστής της ΛΟΑΤ+ κοινότητας και πολιτευτής.

Βιογραφία
Γεννήθηκε το 1956 στην Πλάκα της Αθήνας με καταγωγή από τα Βαλλιανάτα της Κεφαλονιάς. Σπούδασε Πολιτικές Επιστήμες. Έχει δουλέψει ως δημοσιογράφος και ως σύμβουλος επικοινωνίας. Κατά τη διάρκεια των σπουδών του στο Λονδίνο εργάστηκε ως συνοδός κυρίων. Γρηγόρης Βαλλιανάτος: Έκανα πορνεία, είναι ένα επάγγελμα και αυτό Έχει δηλώσει πως είναι ομοφυλόφιλος, οροθετικόςΓρηγόρης Βαλλιανάτος: «Έχουν πεθάνει άνθρωποι στα χέρια μου» και άθεος. Στις 11 Απριλίου 2005, υπέστη ξυλοδαρμό, στην πλατεία Κολωνακίου, από τον ποινικολόγο Αλέξη Κούγια, λόγω παλαιότερης διένεξής τους, με αιτία δηλώσεις του Γρηγόρη Βαλλιανάτου εναντίον του Αλέξη Κούγια σε τηλεοπτική εκπομπή.

Το 2001 συμμετείχε στην ταινία Ροζ ολοταχώς και το 2005 στην ταινία Όμηρος.

Το 2008 κυκλοφόρησε το βιβλίο Ακατάλληλο από τις εκδόσεις Καστανιώτη.

Ακτιβισμός
Διεκδικεί τις ατομικές ελευθερίες των ΛΟΑΤ+, μεταναστών και προσφύγων, χρηστών ψυχοδραστικών ουσιών, εργατριών του σεξ, Εβραίων, γυναικών, εθνικών μειονοτήτων, αναπήρων, φυλακισμένων και αστέγων.Τα δύο πρόσωπα του Γρηγόρη Βαλλιανάτου

Από το 1981 μέχρι το 1986 διετέλεσε μέλος της συμβουλευτικής επιτροπής του Ευρωπαϊκού Κέντρου Νεότητας του Συμβουλίου της Ευρώπης για την εκπαίδευση στελεχών και διοργάνωση προγραμμάτων οργανώσεων νέων.

Από το 1983 μέχρι το 1987 διετέλεσε μέλος του Διοικητικού Συμβουλίου του European Youth Forum της Ευρωπαϊκής Κοινότητας.

Από το 1985 μέχρι το 1987 υπήρξε εκδότης του περιοδικού Αμφί.

Από το 1985 μέχρι το 1989 εξελέγη ο πρώτος εκπρόσωπος τύπου του Απελευθερωτικού Κινήματος Ομοφυλόφιλων Ελλάδος (ΑΚΟΕ).

Το 1988 υπήρξε εκδότης του περιοδικού GAY και το 1989 της εφημερίδας Μία Άλλη Χώρα.

Το 1989 ψηφίστηκε Πρόεδρος της ΕΟΚ - Ελληνικής Ομοφυλοφιλικής Κοινότητας.

Το 1993 ήταν ένα από τα ιδρυτικά μέλη του ACT UP για την προστασία των ανθρώπων με HIV/AIDS.

Από το 1995 μέχρι το 1997 ήταν στέλεχος της Διεθνούς Αμνησίας.

Από το 1992 μέχρι σήμερα είναι στέλεχος του Ελληνικού Παρατηρητηρίου των Συμφωνιών του Ελσίνκι.

Από το 2002 μέχρι σήμερα είναι μέλος του Ελληνικού Φόρουμ Μεταναστών.

Από το 2003 μέχρι το 2013 διετέλεσε εκπρόσωπος τύπου του ΣΕΠΕ - Σωματείο Εκδιδομένων Προσώπων Ελλάδας (πρώην ΚΕΓΕ).

Αποτέλεσε ιδρυτικό μέλος (2002) της Θετικής Φωνής και διατελεί σύμβουλος επικοινωνίας μέχρι σήμερα.

Το 2009 προσέφυγε μαζί με άλλους (Ελληνικό Παρατηρητήριο των Συμφωνιών του Ελσίνκι, Νίκο Αλιβιζάτο, Νίκο Μυλωνά κ.α.) στο Ευρωπαϊκό Δικαστήριο Ανθρωπίνων Δικαιωμάτων για το ζήτημα του συμφώνου συμβίωσης, το οποίο τότε αφορούσε μόνο τα ετερόφυλα ζευγάρια.Σύμφωνο Συμβίωσης – Αλλαγή νοοτροπίας; Το 2013 βγήκε καταδικαστική απόφαση για την Ελλάδα για παραβίαση του δικαιώματος σεβασμού στην οικογενειακή ζωή και των διακρίσεων.Σύμφωνο συμβίωσης και για τους ομοφυλόφιλους Το 2015 ψηφίστηκε ο νόμος 2356/2015 για το σύμφωνο συμβίωσης χωρίς διακρίσεις σεξουαλικού προσανατολισμού.

Πολιτική
Το 1999 ήταν ένας εκ των ιδρυτών του ΡΑΚ - Ριζοσπαστικής Αντιαπαγορευτικής Κίνησης.

Υπήρξε σύμβουλος του Γιώργου ΠαπανδρέουO Γρηγόρης Βαλλιανάτος, μιλάει στην iefimerida.gr και το 2008 απομακρύνθηκε από τη θέση επειδή ανέφερε πως υπάρχει στην Ελλάδα «μακεδονική μειονότητα» και επειδή ανέφερε την ΠΓΔΜ με τη διακριτική ονομασία «Δημοκρατία της Μακεδονίας».

Εξελέγη πρόεδρος της συντονιστικής επιτροπής της Φιλελεύθερης Συμμαχίας για δύο θητείες (2011-2013, 2014-2015). Στις εκλογές του Μαΐου του 2012 η Φιλελεύθερη Συμμαχία συνεργάστηκε με τη Δράση, ενώ σε αυτές του Ιουνίου του 2012 αποφασίστηκε να δημιουργηθεί εκλογικός συνασπισμός τριών κομμάτων: Φιλελεύθερη Συμμαχία, Δράση και δημιουργία, ξανά!. Ενστάσεις για τη συμμετοχή του στις εκλογικές λίστες εξέφρασε ο Θάνος Τζήμερος, καθώς διαφώνησε με τις θέσεις του για το μεταναστευτικό και με τον τρόπο που χειρίζεται την ιδιότητά του ως ΛΟΑΤ ακτιβιστής. Τελικά, ο Βαλλιανάτος ήταν υποψήφιος στην τέταρτη θέση του ψηφοδελτίου της Α' Αθηνών.

Το 2011 ήταν ένας εκ των ιδρυτών και πρώτος πρόεδρος του Κέντρου Φιλελεύθερων Μελετών-Μάρκος Δραγούμης.

Τον Φεβρουάριο του 2014 δήλωσε πως θα είναι υποψήφιος Δήμαρχος Αθηναίων με τον συνδυασμό «Αθήνα Διαμαντόπετρα», ωστόσο δύο μήνες αργότερα απέσυρε την υποψηφιότητά του.Απέσυρε την υποψηφιότητά του για τον Δήμο Αθηναίων ο Γρηγόρης Βαλλιανάτος

Στις ευρωεκλογές του 2019 ήταν υποψήφιος ευρωβουλευτής με τη Φιλελεύθερη Συμμαχία.

Παραπομπές

Κατηγορία:Έλληνες αρχηγοί κομμάτων
Κατηγορία:Έλληνες πολιτευτές
Κατηγορία:ΛΟΑΤ πρόσωπα από την Ελλάδα
Κατηγορία:Έλληνες ακτιβιστές δικαιωμάτων ΛΟΑΤ
Κατηγορία:Έλληνες ΛΟΑΤ πολιτικοί
Κατηγορία:Έλληνες άθεοι
Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα